《原已宅赏菊》
明代·吴宽

休从云外望天香，谁似萧然林下妆。嫩蕊渐成黄面老，低枝犹比白衣长。

曾随枸杞添风味，却笑芙蓉住水乡。诗社清忙今又动，看花直拟过重阳。

作者简介：（1435—1504）明苏州府长洲人，字原博，号匏庵。为诸生时，即有声望，遍读《左传》、《史记》、《汉书》及唐宋大家之文。成化八年会试、廷试皆第一，授修撰。侍孝宗东宫，进讲闲雅详明。孝宗即位，迁左庶子，预修《宪宗实录》，进少詹事兼侍读学士。丁忧后，入东阁，专典诰敕。进礼部尚书。卒谥文定。宽行履高洁，不为激矫，而自守以正。其诗深厚郁，自成一家。兼工书法。有《匏庵集》。